stanford-oval/wikipedia huggingface dataset:
Patrick Dorgu

| Henkilötiedot |
| --- | --- | --- | --- |
Koko nimi: Patrick Chinazaekpere Dorgu
Syntymäaika: 26. lokakuuta 2004 (ikä 20)
Syntymäpaikka: Kööpenhamina, Tanska
Pelipaikka: vasen laitapuolustaja vasen keskikenttäpelaaja
Pituus: 185 senttimetriä
Seura
Seura: Manchester United
Junioriseurat
–2023 2022–2023: Nordsjælland Lecce
Seurat
| Vuodet | Seura | O | (M) |
| 2023–2025 | Lecce | 53 | (5) |
| 2025– | Manchester United | - | (-) |
Maajoukkue
| 2022 | Tanska U18 | 2 | (0) |
| 2022–2023 | Tanska U19 | 5 | (2) |
| 2023 | Tanska U20 | 1 | (0) |
| 2023– | Tanska U21 | 7 | (0) |
| 2024– | Tanska | 4 | (1) |
 Seurajoukkueuran tilastot kattavat vain kansalliset sarjat, päivitetty 2. helmikuuta 2025.  Maajoukkueuran tilastot päivitetty 2. helmikuuta 2025.
Patrick Chinazaekpere Dorgu (s. 26. lokakuuta 2004 Kööpenhamina) on tanskalainen jalkapalloilija, joka pelaa laitapuolustajana tai laitakeskikenttäpelaajana. Hänellä on myös Nigerian kansalaisuus. Hän edustaa Englannin Valioliigassa pelaavaa Manchester Unitedia ja kuuluu myös Tanskan jalkapallomaajoukkueeseen.
Dorgu siirtyi Nordsjællandin alle 19-vuotiaiden joukkueesta lainalle Leccen vastaavan ikäluokan joukkueeseen kaudeksi 2022–2023. Hän siirtyi Lecceen vakituisella sopimuksella heinäkuussa 2023. Dorgu pelasi Leccen edustusjoukkueessa kaudella 2023–2024 kaikkiaan 32 Serie A:n ottelua, joista avauskokoonpanossa 17. Hän teki maalin helmikuussa Fiorentinaa ja huhtikuussa Sassuoloa vastaan. Kaudella 2024–2025 hän pelasi tammikuun loppuun mennessä 21 Italian pääsarjaottelua, joissa kaikissa hän oli avauskokoonpanossa. Hän teki maalin syyskuussa Parmaa, lokakuussa Veronaa ja marraskuussa Veneziaa vastaan.
Dorgu siirtyi Englannin Valioliigan Manchester Unitediin 30 miljoonan euron siirtosummalla helmikuussa 2025.
Dorgu on pelannut Tanskan juniorimaajoukkueissa. Ensimmäisen ottelunsa Tanskan A-maajoukkueessa hän pelasi Kansojen liigan ottelussa Sveitsiä vastaan syyskuussa 2024. Hän tuli vaihdosta kentälle 81. minuutilla ja teki ensimmäisen maaottelumaalinsa heti seuraavalla minuutilla. Kaikkiaan hän on 2. helmikuuta 2025 mennessä pelannut neljä maaottelua, joista yhdessä hän on ollut avauskokoonpanossa.
Frugårdin kartano

| Frugårdin kartano |
| --- | --- |
Osoite:  Paajalantie 221, Joroinen
Sijainti:  Kotkatlahti, Joroinen
Koordinaatit:  62.18046°N, 27.92419°E
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Frugård eli Frugårdin kartano on Joroisissa, noin viisi kilometriä Joroisten kirkonkylältä itään sijaitseva kartano. Kartano kuuluu osana Joroisten kartanoiden muodostamaan valtakunnallisesti merkittävien rakennettujen kulttuuriympäristöjen kohteeseen.
Haukiveden Haapaselän Kotkatlahden rannalla sijaitsevan kartanon nimi (ruots. fru= rouva, gård= kartano) viittaa rouva Hedvig Juliana Munckiin, joka oli everstiluutnantti Anders Erik Munckin leski ja sittemmin kuningas Kustaa III:n kreiviksi nimittämän Adolf Fredrik Munckin äiti. Rouva Munck osti tuolloisen ratsutilan vuonna 1781 ja kehitti sen kartanoksi. Hän rakennutti kartanon nykyisen päärakennuksen ja monia miljöössä osittain säilyneitä talousrakennuksia.
Vuonna 1798 kapteeni, myöhemmin everstiksi kohonnut Berndt Adolf Grotenfelt osti kartanon rouva Munckilta. Tällöin kartanosta tuli osa Grotenfelt-suvun seudulta omistamien useiden kartanoiden (Kotkalahden eli Örnvikin kartano, Järvikylän kartano, ja Juvan Wehmaisten kartano) kokonaisuutta.
Erottamattomat

| Erottamattomat> Dead Ringers |
| --- | --- |
 DVD-julkaisun kansi (2001)
Ohjaaja:  David Cronenberg
Käsikirjoittaja:  David Cronenberg Norman Snider
Perustuu:  Bari Woodin ja Jack Geaslandin romaaniin Twins
Tuottaja:  Marc Boyman David Cronenberg
Säveltäjä:  Howard Shore
Kuvaaja:  Peter Suschitzky
Leikkaaja:  Ronald Sanders
Pääosat:  Jeremy Irons Geneviève Bujold
Valmistustiedot
Valmistusmaa:  Kanada,  Yhdysvallat
Tuotantoyhtiö:  Morgan Creek Productions
Levittäjä:  20th Century Studios Netflix
Ensi-ilta:  8. syyskuuta 1988, Kanada
Kesto:  116 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Erottamattomat (engl. Dead Ringers) on David Cronenbergin ohjaama draamaelokuva vuodelta 1988. Elokuvan pääosissa ovat Jeremy Irons ja Geneviève Bujold.
Erottamattomat palkittiin Genie Awards -palkintogaalassa vuoden parhaana kanadalaiselokuvana. The New York Timesin kriitikot valitsivat Erottamattomat vuonna 2004 yhdeksi kaikkien aikojen tuhannesta parhaasta elokuvasta maailmassa.
Juoni

Jeremy Irons esittää kaksoisroolissa identtisiä kaksosia, Elliot ja Beverly Mantlea. Veljekset ovat gynekologeja ja poikkeuksellisen läheisiä toisilleen – he jakavat ihmissuhteetkin keskenään. Geneviève Bujold esittää näiden potilasta ja lopulta rakastettua, joka rikkoo Elliotin ja Beverlyn muodostaman parin.
Aiheesta muualla

Kaksostematiikka David Cronenbergin tuotannossa
Criterion Collection essay by Chris Rodley (Arkistoitu – Internet Archive) (englanniksi)
David Cronenbergin ohjaamat elokuvat
Transfer
From the Drain
Stereo
Crimes of the Future
Kylmät väreet
Verenimijät
Fast Company
The Brood
Scanners – tappava ajatus
Videodrome – tuhon ase
Viimeinen yhteys: The Dead Zone
Kärpänen
Erottamattomat
Alaston lounas
M. Butterfly
Crash
eXistenZ
Spider
A History of Violence
Eastern Promises
A Dangerous Method
Kohtalokas sunnuntai

| Kohtalokas sunnuntai> Les Dimanches de Ville-d’Avray |
| --- | --- |

Ohjaaja:  Serge Bourguignon
Käsikirjoittaja:  Serge Bourguignon Antoine Tudal Bernard Eschassériaux
Tuottaja:  Romain Pines
Säveltäjä:  Maurice Jarre
Kuvaaja:  Henri Decaë
Valmistustiedot
Valmistusmaa:  Ranska
Levittäjä:  Netflix
Ensi-ilta:  1962, Suomessa 1963
Kesto:  110 minuuttia
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Kohtalokas sunnuntai (Les Dimanches de Ville-d’Avray) on Serge Bourguignonin ohjaama ranskalainen draamaelokuva vuodelta 1962. Se perustuu Bernard Eschasseriaux’n romaaniin, ja kirjailija oli mukana sovittamassa romaaniaan elokuvakäsikirjoitukseksi.
Juoni

Pierre kärsii traumasta ja muistinmenetyksestä, jonka hän on saanut Vietnamin sodassa hänen sotilaskoneensa pudottua ja tapettua paikallisen lapsen. Hän alkaa toipua leikkiessään ja jutellessaan pienen Cybèle-tytön kanssa. Hän tekeytyy sisäoppilaitoksessa asuvan tytön isäksi päästäkseen tapaamaan tätä aina sunnuntaisin. Ihmiset kuitenkin käsittävät suhteen väärin ja tapahtumat saavat järkyttävän käänteen.
Rooleissa

| 0 | 1 | 2 |
| --- | --- | --- |
|  Hardy Krüger  | … |  Pierre   |
|  Nicole Courcel  | … |  Madeleine   |
|  Patricia Gozzi  | … |  Françoise/Cybèle   |
|  Daniel Ivernel  | … |  Carlos   |
|  Michel de Ré  | … |  Fiacre   |
Vastaanotto

Paula Talaskivi piti ensi-ilta-arvostelussaan Kohtalokasta sunnuntaita persoonallisena aihevalintana nuorelle uuden aallon ohjaajalle. Hän ihasteli myös elokuvan runollista tunnelmaa, pienen Patricia Gozzin roolisuoritusta ja Henri Decaën kuvausta.
Kohtalokas sunnuntai palkittiin parhaana vieraskielisenä elokuvana vuoden 1963 Oscar-gaalassa. Se oli ehdolla myös käsikirjoituksestaan.
The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Lannistumaton Luke

| Lannistumaton Luke> Cool Hand Luke |
| --- | --- |

Ohjaaja:  Stuart Rosenberg
Käsikirjoittaja:  Donn Pearce Frank Pierson
Perustuu:  Donn Pearcen romaaniin Cool Hand Luke
Tuottaja:  Gordon Carroll
Säveltäjä:  Lalo Schifrin
Kuvaaja:  Conrad Hall
Leikkaaja:  Sam O'Steen
Tuotantosuunnittelija:  Cary Odell
Pääosat:  Paul Newman George Kennedy Strother Martin
Valmistustiedot
Valmistusmaa:  Yhdysvallat
Tuotantoyhtiö:  Warner Bros. Warner Bros. Pictures
Levittäjä:  Warner Bros.-Seven Arts
Ensi-ilta:  1967
Kesto:  126 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Lannistumaton Luke (Cool Hand Luke) on Stuart Rosenbergin ohjaama elokuva vuodelta 1967. Sitä pidetään vankilaelokuvien klassikkona ja ohjaajansa merkkiteoksista parhaana.
Elokuva kuvaa yksilön tarinan lisäksi ryhmän käyttäytymistä. Kun vahva yksilön vapautta puolustava Luke murtuu, hän menettää samalla ryhmän arvostuksen.
Juoni

Luke Jackson hajottaa muutaman parkkimittarin ja joutuu kahdeksi vuodeksi pakkotyölaitokseen, jossa vanginvartijat käyttävät despoottimaista valtaa. Luke kuitenkin päättää olla alistumatta.
Näyttelijät

| 0 | 1 | 2 |
| --- | --- | --- |
|  Paul Newman  | … |  Luke Jackson   |
|  George Kennedy  | … |  Dragline   |
|  J. D. Cannon  | … |  Society Red   |
|  Lou Antonio  | … |  Koko   |
|  Robert Drivas  | … |  Loudmouth Steve   |
|  Strother Martin  | … |  Captain   |
|  Jo Van Fleet  | … |  Arletta   |
|  Clifton James  | … |  Carr   |
|  Morgan Woodward  | … |  Boss Godfrey   |
|  Luke Askew  | … |  Boss Paul   |
|  Marc Cavell  | … |  Rabbitt   |
|  Richard Davalos  | … |  Blind Dick   |
|  Robert Donner  | … |  Boss Shorty   |
|  Warren Finnerty  | … |  Tattoo   |
|  Dennis Hopper  | … |  Babalugats   |
|  John McLiam  | … |  Boss Keen   |
|  Wayne Rogers  | … |  Gambler   |
|  Andre Trottier  | … |  Boss Popler   |
|  Dean Stanton  | … |  Tramp   |
|  Charles Tyner  | … |  Boss Higgins   |
|  Ralph Waite  | … |  Alibi   |
|  Anthony Zerbe  | … |  Dog Boy   |
|  Buck Kartalian  | … |  Dynamite   |
|  Joe Don Baker  | … |  Fixer   |
|  Joy Harmon  | … |  The Girl, "Lucille"   |
|  John Pearce  | … |  John   |
Myöhempi arvostus

Lannistumaton Luke valittiin vuonna 2005 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. American Film Institute valitsi elokuvan vuonna 2006 listalleen sadasta kaikkien aikojen innostavimmasta yhdysvaltalaiselokuvasta.
Aiheesta muualla

American Film Institute
Lannistumaton Luke Internet Movie Databasessa (englanniksi)
Turner Classic Movies
Allrovi
Rotten Tomatoes
Christ figure of Cool Hand Luke, Bigle Films Blog
Tri Jekyll & Mr. Hyde (vuoden 1931 elokuva)

| Tri Jekyll & Mr>  Hyde.Dr. Jekyll and Mr. Hyde |
| --- | --- |

Ohjaaja:  Rouben Mamoulian
Käsikirjoittaja:  Robert Louis Stevenson (romaani) Samuel Hoffenstein Percy Heath
Tuottaja:  Rouben Mamoulian
Säveltäjä:  Johann Sebastian Bach
Kuvaaja:  Karl Struss
Leikkaaja:  William Shea
Tuotantosuunnittelija:  Hans Dreier
Pukusuunnittelija:  Travis Banton
Pääosat:  Fredric March Miriam Hopkins Rose Hobart
Valmistustiedot
Valmistusmaa:   Yhdysvallat
Tuotantoyhtiö:  Paramount Pictures
Levittäjä:  Paramount Pictures Netflix
Ensi-ilta:  31. joulukuuta 1931
Kesto:  98 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Tri Jekyll & Mr. Hyde (Dr. Jekyll and Mr. Hyde) on Rouben Mamoulianin ohjaama yhdysvaltalainen elokuva vuodelta 1931. Elokuva perustuu Robert Louis Stevenson pienoisromaaniin Tohtori Jekyll ja Mr. Hyde. Elokuva vedettiin levityksestä Metro-Goldwyn-Mayerin tehtyä kirjasta uuden filmatisoinnin vuonna 1941, mutta se julkaistiin uudelleen 1970-luvulla.
Fredric March sai roolistaan parhaan miespääosan Oscar-palkinnon. Elokuva oli Oscar-ehdokkaana myös kuvauksesta ja sovitetusta käsikirjoituksesta.
Elokuvan juoni poikkeaa alkuperäisestä kirjasta monella tapaa, joista mainittavin on että elokuvassa paljastetaan välittömästi että Jekyll ja Hyde ovat sama henkilö, kun taas kirjassa se selviää vasta viimeisillä sivuilla. Myöskin hahmo jonka perspektiivistä tarina kerrotaan on vaihtunut, kirjassa se oli Jekyllin hyvä ystävä, kun taas elokuvassa se on Jekyll.lähde?
Roolit

| 0 | 1 | 2 |
| --- | --- | --- |
|  Fredric March  | … |  tohtori Henry Jekyll / herra Edward Hyde   |
|  Miriam Hopkins  | … |  Ivy Pearson   |
|  Rose Hobart  | … |  Muriel Carew   |
|  Holmes Herbert  | … |  tohtori John Lanyon   |
|  Halliwell Hobbes  | … |  prikaatikenraali Danvers Carew   |
Myöhempi arvostus

The New York Timesin kriitikot valitsivat Tri Jekyll & Mr. Hyden vuonna 2004 yhdeksi kaikkien aikojen tuhannesta parhaasta elokuvasta maailmassa.
Aiheesta muualla

Tri Jekyll & Mr. Hyde Internet Movie Databasessa (englanniksi)
Matti Härmä (jääkiekkoilija)

| Matti Härmä> Henkilötiedot |
| --- | --- |
Syntynyt: 5. syyskuuta 2004 (ikä 20) Liminka, Suomi
Kansalaisuus:   Suomi
Jääkiekkoilija
Pelipaikka:  oikea laitahyökkääjä
Maila:  vasen
Pituus:  186 cm
Paino:  90 kg
Seura
Seura:  Sport
Sarja:  SM-liiga
Pelinumero:  33
Pelaajaura
Pääsarjaura:  2025–
    
Matti Härmä (s. 5. syyskuuta 2004 Liminka) on suomalainen jääkiekkoilija, joka edustaa SM-liigajoukkue Vaasan Sportia. Hän on pelipaikaltaan oikea laitahyökkääjä. Härmä pelaa pääasiassa seuran U20-joukkueessa, jonka varakapteenina hän toimii.
Ura

Härmä on Limingan Kiekon kasvatti. Hän siirtyi juniorina sittemmin Oulun Seudun Salamoihin, josta Härmä jatkoi kaudeksi 2020–2021 Kärpät Teamin U18-joukkueeseen. Kauden 2021–2022 hän pelasi suurimmaksi osaksi U18 SM-sarjaa Oulun Kärppien Akatemia-joukkueessa, mutta myös yhden ottelun samaa sarjaa Kärppien U18-joukkueessa. Härmä teki runkosarjassa yhteensä 40 ottelussa tehot 29+19=48, joilla hän sijoittui U18 SM-sarjan maalipörssissä toiseksi edellään vain Jokereiden Nestor Noiva sekä jakoi pistepörssin yhdeksännen sijan Kärpät Akatemian Konsta Miettusen ja Kärppien Otso Ylitalon kanssa. Härmä pelasi myös neljä ottelua Kärppien U20 Akatemia-joukkueessa. Kaudeksi 2022–2023 hän siirtyi Imatran Ketterän U20-joukkueeseen.
Kaudeksi 2023–2024 Härmä siirtyi Vaasan Sportin U20-joukkueeseen. Hän jakoi 15 osumallaan joukkueen sisäisen maalipörssin toisen sijan Oskari Hultin kanssa edellään Marijus Dumčius. Kaudeksi 2024–2025 Härmä nimettiin Sportin varakapteeniksi. Hän teki SM-liigadebyyttinsä 31. tammikuuta 2025 vieraissa Tapparaa vastaan. Härmä merkittiin Sportin nelosketjun oikeaan laitaan Anton Stråkan ja Miika Tiihosen viereen. Hän sai ottelussa jääaikaa 5.35 minuuttia ja Härmälle merkittiin teholukema –1. Liigauransa avausmaalin hän teki seuraavana päivänä kotidebyytissään 1. helmikuuta 2025 Oulun Kärppiä vastaan. Ari-Ville Syrenius valitsi Härmän ottelun Alumnien kakkostähdeksi.
Micheline Lannoy

Micheline Lannoy (31. tammikuuta 1925 Bryssel – 18. maaliskuuta 2023) oli belgialainen taitoluistelija, joka tuli tunnetuksi Pierre Baugniet'n parina. Lannoy ja Baugniet olivat vuosien 1947 ja 1948 maailmanmestarit. He voittivat kultaa myös vuoden 1948 talviolympialaisissa St. Moritzissa ja olivat vuoteen 2022 saakka Belgian ainoat talviolympiavoittajat.
Roland Freisler

| Roland Freisler |
| --- | --- |
 Freisler vuonna 1942.
Henkilötiedot
Syntynyt: 30. lokakuuta 1893 Celle, Saksan keisarikunta
Kuollut: 3. helmikuuta 1945 Berliini, Natsi-Saksa
Ammatti:  lakimies
Muut tiedot
Aktiivisena:  1923 - 1945
Roland Freisler (30. lokakuuta 1893 – 3. helmikuuta 1945) oli saksalainen juristi ja korkeassa asemassa ollut virkamies, joka toimi puheenjohtajana natsi-Saksan kansantuomioistuimessa. Kansantuomioistuin oli perustuslain ulkopuolella toiminut poliittinen elin, jossa tuomittiin erityisesti natsien vastustajia ja arvostelijoita.
Perhe

Freisler syntyi protestanttiseen perheeseen Cellessä 1893. Hänen isänsä oli Julius Freisler, insinööri ja opettaja, ja hänen äitinsä Charlotte Auguste Florentine Schwerdtfeger. Hänen pikkuveljestään Oswaldista (s. 1895) tuli myös lakimies, joka toimi puolustajana oikeusjutuissa, joita natsipuolue piti merkittävinä propagandatilaisuuksina. Oswald oli itsekin fanaattinen natsi, mutta hänet erotettiin puolueesta 1937, kun hän sai puolustettavilleen vapauttavan päätöksen. 1939 häntä oli syytetty oikeuden sääntöjen rikkomisesta ja hän teki ilmeisesti itsemurhan, jonka toteutuksesta on olemassa useampia versioita.
Vuonna 1928 Freisler avioitui 18-vuotiaan Marion Russeggerin (1910–1997) kanssa. He saivat kaksi poikaa.
Nuoruus

Freisler kävi peruskoulun ja aloitti lukion Kasselissa, ja valmistui luokkansa priimuksena ylioppilaaksi Aachenissa 1912. Hän opiskeli lakia Jenassa, kunnes ensimmäinen maailmansota syttyi 1914. Hän värväytyi vapaaehtoisena kadetiksi armeijaan 167. keisarilliseen jalkaväkirykmenttiin elokuussa 1914. Hän vietti toipumisloman haavoituttuaan rintamalla Ypresin ensimmäisessä taistelussa syksyllä 1914. Palveluksensa aikana hänet ylennettiin reservinluutnantiksi ja palkittiin 1. ja 2. luokan rautaristeillä.
Toipumisensa jälkeen Freisler siirrettiin itärintamalle. Hän jäi venäläisten vangiksi lokakuussa 1915 ja hän vietti sodan lopun vankileirillä. Vankeutensa aikana Freisler oppi puhumaan venäjää. Venäjän vallankumouksen 1917 jälkeen hänen kerrotaan kiinnostuneen marxilaisuudesta. Hänestä tehtiin ”sotavankien leirikomissaari”. Freisler pysyi Neuvosto-Venäjällä vielä kaksi vuotta vankileirien sulkemisen ja vankien palauttamisen jälkeen. Hänen on kerrottu kääntyneen bolševikiksi sodan päätyttyä, mutta tästä, kuten muistakaan Freislerin vaiheista tuona aikana ei ole säilynyt kirjallisia dokumentteja. Myöhemmin hän kielsi olleensa missään tekemisessä "vihaamansa vihollisen" kanssa, mutta ei kuitenkaan koskaan kyennyt täysin poistamaan saamaansa "polsun" leimaa.
1920 Freisler palasi Saksaan ja jatkoi lain opiskelua Jenassa. Hän valmistui lakitieteen tohtoriksi 1922 ja hänen kauppaoikeutta käsittelevää väitöskirjaansa kehuttiin. Hän alkoi työskennellä Cellen piirioikeuden apulaissyyttäjänä, kunnes perusti lakitoimiston Kasseliin 1924. Hänen veljensä tuli pian hänen firmaansa töihin.
Aiheesta muualla

Kuvia tai muita tiedostoja aiheesta Roland Freisler Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Japani  Tšekki  Alankomaat  Puola 
Henkilöt:  Deutsche Biographie  DDB 
Muut:  IdRef
Graffiti

Graffitissa on yleensä tyyliteltyjä kirjaimia, koristekuvioita ja kirkkaita värejä. Berliiniläinen graffiti.
Taiteen reunoilla
Suuntaukset
Art brut | Fantastinen realismi | Graffiti | ITE-taide | Kansantaide | Naivismi | Outsider-taide | Primitivismi | Visionaarinen taide
Tekijöitä Suomesta
Aleksanteri Ahola-Valo | Andreas Alariesto | Annukka Grönlund | Martti Innanen | Einari Junttila | Arto Ali-Eskola | Edvin Hevonkoski | Enni Id | Aleksandra Ionowa | Alice Kaira | Matias Keskinen | Nikolai Lehto | Jussi Löf | Kalervo Palsa | Matti Rutanen | Veijo Rönkkönen | Ilmari Salminen | Olli Seppänen | Kaarina Staudinger-Loppukaarre | Vihtori Storck | Ilkka Juhani Takalo-Eskola | Heikki Tuomela | Ensio Tuppurainen | Sigurd Wettenhovi-Aspa
Tekijöitä ulkomailta
William Blake | Aleksanteri Ahola-Valo | Banksy | Jean-Michel Basquiat | Hieronymus Bosch | Salvador Dalí | Jean Dubuffet  | Max Ernst | H. R. Giger | Alex Grey | Keith Haring | Edward Hicks | Frida Kahlo | Theodor Kittelsen | Mati Klarwein | Paul Kondas | Séraphine Louis | Gustave Moreau | Grandma Moses | Niko Pirosmani | Maria Primatšenko | Henri Rousseau
Graffiti on seinään tehty teksti tai kuva. Nykyaikainen graffiti on nuorisokulttuuriin liittyvä taideliike, jonka erityisenä aiheena on kaupunkien rakennusten ja rakennelmien pintaan tehty nimikirjoitus. Nykymuodossaan graffiti syntyi 1970-luvun alussa New Yorkissa. Eurooppaan se levisi 1980-luvulla. Graffitit tehdään yleensä tussilla tai spraymaalilla. Graffiti voi olla suurikokoinen värikäs maalaus tai mihin tahansa julkiseen pintaan tehty pieni yksivärinen nimikirjoitus nimimerkin muodossa. Usein graffiti tehdään ilman lupaa, mutta joissakin kaupungeissa on myös laillisia graffitin maalauspaikkoja.
Asenteet graffiteja kohtaan vaihtelevat: Jotkut kannattavat nollatoleranssia, toisten mielestä graffitit ovat osa kaupunkikulttuuria. Graffitien tekeminen ilman lupaa on laitonta useimmissa maissa, myös Suomessa. Suomen rikoslain mukaan luvaton graffitien tekeminen on rangaistavaa vahingontekona. Luvatonta graffitia on arvosteltu itsekeskeisestä ympäristön kuvallisesta ja aineellisesta pilaamisesta. Graffitimaalaus on aiheuttanut paljon VOC-päästöjä ja se saastuttaa ympäristöä mikromuovilla. Graffitien poistaminen maksaa vuosittain useita miljardeja.
Sana graffiti on johdos italian verbistä graffiare ’raaputtaa’, joka edelleen on laina kreikan verbistä γραφειν (graphein) ’kirjoittaa’.
Graffiti alakulttuurina

Graffitintekijät muodostavat oman alakulttuurinsa, joka muodostaa tukea antavan joskin kilpailullisen sosiaalisen verkoston. Graffitintekijöiden tavoitteena on tyylillinen ja muodollinen innovointi, aakkosten perinteisten muotojen muuttaminen. Graffitintekijät suuntaavat teoksensa lähinnä toisilleen ja käyvät näin vuoropuhelua keskenään. Nimimerkin kirjoittaminen kaupungin seiniin antaa tekijälleen samanaikaisesti tunnettuutta ja arvostusta mutta myös anonymiteettiä.
Tyylejä ja termejä

Tagi on graffitimaalaajan allekirjoitusta ja käsialaa kuvaava tyyli ja graffitin vanhin muoto. Alkuvuosina tagit olivat yksinkertaisia tikkukirjaimisia nimiä, mutta nykyisin tagit ovat tyylikkäämpiä ja kekseliäämpiä. Tagissa on neljä peruselementtiä: wraitterin nimimerkin kirjaimet, nuolet, koristekuviot ja symbolit. Wraitteri kirjoittelee tagejaan mahdollisimman moneen paikkaan, tarkoituksenaan tehdä itselleen nimeä graffitipiireissä. Yhdellä wraitterilla voi olla tyylillisistä tai turvallisuuteen liittyvistä syistä useita erilaisia nimimerkkejä ja tageja.
Throw-up on nopeasti maalattuja pulleita kirjaimia, joissa on ääriviivat. Kirjaimet jäljittelevät usein pilven muotoja tai kuplia.
Piissi (engl. piece, sanasta masterpiece, ’mestariteos’) on suurikokoinen, värikäs, huoliteltu ja taidokas graffitimaalaus. Piisseissä on monia kirkkaita värejä ja luovasti muotoiltujen kirjainten lisäksi joskus myös esimerkiksi ihmishahmoja. Piissin tekeminen vaatii aikaa mutta tuo tekijälleen erityisen paljon arvostusta muilta wraittereilta. Tekijä yleensä suunnittelee piissin ensin paperilla. Hän voi pohjustaa seinän seinämaalilla, jotta spraymaali imeytyisi paremmin ja jotta piississä olisi yksivärinen tausta.
Simple style viittaa perusmuotoiseen tyyliin, jota käytetään yleensä pitkien tekstin kirjoittamiseen.
Blockbuster style tarkoittaa kehittyneempää tyyliä, jossa helposti luettevia kirjaimia on maalattu suorakulmion muotoiselle alueelle. Tyyliä käytetään paljon kokonaisten junien maalaamisessa.
Wildstyle on monimutkainen mutta yhä luettavissa oleva tyyli. Kirjaimet voivat sekoittua toisiinsa eri tavoin. Tyylissä on paljon koristelukuvioita, vastapainoa ja nuolia.
Semi wildstyle on nopea, dynaaminen ja luettava tyyli.
Complex style -tyylissä kirjaimet ovat enää hädin tuskin tulkittavissa kirjaimiksi, sillä niissä on runsaasti koristekuvioita, nuolia, linkkejä, lasiefektejä ja sekoituksia. Muodoltaan kirjaimet voivat olla hyvin löyhästi muotoiltuja, tai ne voivat esittää jotain.
3D on Euroopassa kehitetty tyyli, jossa ei ole perinteisiä ääriviivoja ja jaot tasojen välissä on tehty varjoilla.
Graffitien kirjaimissa toistuvia tehokeinoja ovat esimerkiksi päällekäisyys, venytykset, koristekuviot, yhdistävät viivat, pääteviivat, irtileikatut palat, katkokohdat ja tietokonefonttiefektit. Kolmiulotteisissa kirjaimissa käytetään perspektiiviä ja varjostuksia. Kirkkaat ja kontrastiset värit ovat tärkeä elementti, joka tuo graffitiin energiaa, toimintaa ja jännitystä. Yleisiä symboleja ovat esimerkiksi kruunut, nuolet, sydämet ja tähdet. Piissiin voi maalata taustakuvan, tai sen voi jättää ilman taustaa. Graffitintekijät pyrkivät pitämään piissin kirjaimet aina pääosassa.
Tägejä.
Throw-upeja.
Piissi.
Blockbuster stylea.
Wildstylea.
Muraali.
Graffitikulttuuriin kuuluvat myös sapluunat, tarrat ja kaakelit. Sapluunat ovat esimerkiksi pahvisia muotteja, jotka painetaan seinää vasten ja joiden läpi kuva maalataan spraymaalilla. Seinään liimattaviin tarroihin tai kaakeleihin voidaan tehdä tägejä, kuvia tai iskulauseita.